ပိဉ်တိစ်ခမ်းထီ

ပိဉ်တိစ်ခမ်းထီ () ( ) "ဖြတ်လ်ခမ်း"ယို တရာꩻဝင်ႏအနေႏ အဝ်ႏဟဲ့ꩻဖန်ခါꩻ ပိဉ်တိစ်ခမ်းနမ်းဗွေႏခမ်းထီ (Republic of France) နဝ်ꩻ ပိဉ်တိစ်မဲတ်ထရိုပိုလီတန်ဒေႏသတောမ်ႏ ခမ်းညာꩻဒေႏသ ကပါဒါႏ ခမ်းတခမ်းဒျာႏတဲင် အဝ်ႏဒျာႏ ဥရောပတွိုက် ခဝ်ထာႏဝ ပင်ႏလယ်ႏထျꩻသွူ။ ပိဉ်တိစ် မဲတ်ထရိုပိုလီတန်ဒေႏသယို တန်လုဲင်းတွိုႏလွေꩻ ပင်ႏလယ်ႏဟံႏကို အင်္ဂလိပ်ရေလက်ကြား တောမ်ႏ ပင်ႏလယ်ႏထင်ꩻ၊ အဝ်ႏရုဲင်းခြောင် ဗꩻတွိုႏလွေꩻ အတ်တလန်တိတ် သမုဒ္ဒရာႏ နဝ်ꩻသွူ။ ဖဲ့ꩻကွဉ်ႏထင်ꩻဖဲ့ꩻနဝ်ꩻ ဗယ်စီယံခမ်းထီ၊ လူသိဉ်ဗတ်ခမ်းထီ၊ ဂျာမနီခမ်းထီ၊ ဖဲ့ꩻကွဉ်ႏဖဲ့ꩻနဝ်ꩻ သွိသာလန်ခမ်းထီ၊ အီတလီခမ်းထီ၊ ဖဲ့ꩻနဝ်ဖဲ့ꩻနဝ်ꩻ အဲဉ်ဒိုရာခမ်းထီ၊ သပေင်ခမ်းထီဖုံႏ အဝ်ႏခူရောင်ꩻခါꩻနဝ်ꩻသွူ။ ဖဲ့ꩻတွို့ꩻထင်ꩻဖဲ့ꩻနဝ်ꩻ ယူနုဲက်တဲတ်ကိင်းဒန်း(ဗိတေင်ခမ်းတန်) အဝ်ႏတဲင် အဝ်ႏခါႏခါꩻတောမ်ႏ အင်္ဂလိပ်ရေလက်ကြား(ပင်ႏလယ်ႏ) နဝ်ꩻသွူ။ ခမ်းထီဝေင်ꩻတန်နဝ်ꩻ ထွာဒျာႏ ဝေင်ꩻပါရီ(ပဲရိစ်) တဲင် ခမ်းထီကို ထွာဒျာႏ အတန်သွတ်ꩻဝေင်ꩻ၊ ယေန်ႏငဲးရေꩻအထျꩻတောမ်ႏ စီꩻပွာꩻရေꩻဗဟိုႏ နဝ်ꩻသွူ။ ၂၀၂၃ ဗာႏ ဇန်နဝါရီလာ စာႏရင်ꩻအလꩻ ခမ်းကိုလိုꩻဖြာꩻခြွဉ်းအဝ်ႏ (သန်း ၆၈) လွိုရပ်တဲင် နဝ်ꩻအကို ၉၃% နဝ်ꩻ ထွာဒျာႏ ပိဉ်တိစ်ခွိုꩻ နဝ်ꩻသွူ။

အာႏကွိုꩻ

Category:ဥရောပတွိုက်ကို ခမ်းထီဖုံႏ
Category:ဥရောပသမဂ္ဂ အစွိုꩻနွို့ခမ်းထီဖုံႏ
Category:ကုလသမဂ္ဂ အစွိုꩻနွို့ခမ်းထီဖုံႏ
Category:နေတိုး အစွိုꩻနွို့ခမ်းထီဖုံႏ